**Javni poziv** **za sufinanciranje programa/projekata udruga građana iz područja rada s djecom, mladima i roditeljima za 2023. godinu**

1. Grad Koprivnica poziva udruge građana koje djeluju na području Grada Koprivnice da se prijave na Javni poziv za sufinanciranje programa/projekata udruga građana iz područja rada s djecom, mladima i roditeljima za 2023. godinu (u daljnjem tekstu: „Javni poziv“), sukladno Programu javnih potreba u području djelovanja udruga građana Grada Koprivnice za 2023. godinu („Glasnik Grada Koprivnice“ 8/22).
2. Ukupno planirana vrijednost ovog Javnog poziva je **21.302,00 eura/160.499,92 kune.**
3. Udruge građana sukladno ovom Javnom pozivu mogu podnijeti prijave za sljedeća prioritetna područja te po **pojedinoj prijavi mogu zatražiti najmanji i najveći iznos po područjima kako slijedi**:
* **Prioritetno područje 1 – Boravak osnovnoškolske djece** (u minimalnom trajanju od 5 radnih dana tjedno, kroz 11 mjeseci). Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **6.636,00 eura/49.998,94 kuna.**
* **Prioritetno područje 2 – Razvoj i osnaživanje poduzetničkog duha kod mladih te jačanje konkurentnosti mladih na tržištu rada** (u minimalnom trajanju od 3 dana tjedno, kroz 10 mjeseci). Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **3.318,00 eura/24.999,47 kuna.**
* **Prioritetno područje 3 – Jačanje kompetencija roditelja i osnaživanje obiteljskog zajedništva** (u minimalnom trajanju od 1 dan tjedno, kroz 6 mjeseci). Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **2.654,00 eura/19.996,56 kuna.**
* **Prioritetno područje 4 – Aktivno sudjelovanje mladih u društveni život zajednice**. Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **1.990,00 eura/14.993,65 kuna.**
* **Prioritetno područje 5 – Provođenje slobodnog vremena djece i mladih**. Odnosi se sve vrste radionica (plesne, kreativne, jezične, likovne, književne, kuharske, izviđačke, ljetne i slično) i edukacija koje se provode manje od 1 dan tjedno, kroz 12 mjeseci). Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna** a najveći iznos financijskih sredstava koji se može prijaviti i ugovoriti po pojedinoj prijavi je **1.327,00 eura/9.998,28 kuna.**
* **Prioritetno područje 6 – Ostalo**. Najmanji iznos financijskih sredstava koji se može prijaviti i ugovoriti po pojedinoj prijavi je **132,00 eura/994,55 kuna**, a najveći iznos financijskih sredstava koji se može prijaviti i ugovoriti po pojedinoj prijavi je **1.327,00 eura/9.998,28 kuna.**
1. Prijave se mogu sufinancirati u postotku od 5% do 95% iznosa ukupnih prihvatljivih troškova programa/projekata.
2. Jedna udruga građana može prijaviti najviše **2 programa/projekta** ili **1 program/ projekt** ukoliko se javlja i na Javni poziv za sufinanciranje programa/projekata udruga građana za 2023. godinu ili Javni poziv za sufinanciranje programa/projekata udruga građana iz zdravstva i zdravog načina života za 2023. godinu.
3. **Rok za podnošenje prijava je 20.02.2023. godine**.
4. Prijavu na Javni poziv može podnijeti udruga građana koja je upisana u Registar neprofitnih organizacija i Registar udruga zaključno s danom objave ovog Javnog poziva, vodi transparentno financijsko poslovanje u skladu s propisima o računovodstvu neprofitnih organizacija, koja je ispunila ugovorne obveze prema Gradu Koprivnici, te svim drugim davateljima financijskih sredstava iz javnih izvora zaključno s 2021. godinom, te ispunjava uvjete iz Točke 2., podtočke 2.1. Uputa za prijavitelje ovog Javnog poziva.

**Prije potpisivanja ugovora**, Grad Koprivnica će od potencijalnih korisnika financijskih sredstava dodijeljenih temeljem ovog Javnog poziva zatražiti:

1. Bjanko zadužnicu za odobrena sredstva veća od 663,00 eura/4.995,37 kuna,
2. Obrazac izjave o nepostojanju dvostrukog financiranja,
3. Potvrdu porezne uprave o nepostojanju duga,
4. Uvjerenje o nekažnjavanju odgovorne osobe udruge.
5. Kako se može ostvariti prednost u financiranju prijave i tko nema pravo prijave na Javni poziv detaljno je opisano u Uputama za prijavitelje koje su sastavni dio ovog Javnog poziva.
6. Prijave na Javni poziv dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Koprivnice [www.koprivnica.hr](http://www.koprivnica.hr/).

**Dokumentacija koja se mora priložiti na Javni poziv:**

1. **Obrazac opisa prijave,**
2. **Obrazac proračuna,**
3. **Izjava o financiranim projektima u 2022. godini**,
4. **Popis priloga.**

**Neobavezna dokumentacija koja se može priložiti na Javni poziv:**

1. **Obrazac izjave o partnerstvu,**
2. **Zapisi, publikacije, novinski članci te ostali materijali koji prikazuju rad udruge i u izravnoj su vezi s prijavom na Javni poziv,**
3. **Ispunjeni obrazac sustava kvalitete za neprofitne organizacije.**

**a dostavlja se poštom ili osobno na sljedeću adresu:**

**Grad Koprivnica**

**Zrinski trg 1, 48000 Koprivnica**

**s naznakom: „Za Javni poziv – djeca, mladi i roditelji“**

Prijedlozi se mogu slati zaključno **do 20.02.2022.** godine.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, pregovaranje, donošenje odluke o dodjeli financijskih sredstava, ugovaranje, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje.

Ocjenjivači Povjerenstva za ocjenjivanje prije provedbe ocjenjivanja potpisati će izjavu o nepristranosti i povjerljivosti čime se sprječava sukob interesa.

 Razmatrat će se samo prijave koje su pravodobno dostavljene, te koje u cijelosti zadovoljavaju propisane uvjete Javnog poziva.

1. Udruga građana može podnijeti prigovor u roku od 8 dana od dana primitka Zaključka i to na postupak Javnog poziva, na zaključak neispunjavanja propisanih uvjeta poziva, na ocjenjivanje nekog kriterija s ocjenom 0 (ukoliko udruga građana smatra da je u prijavi dostavila dovoljno argumenata za drugačije ocjenjivanje), na zaključak o dodjeli financijskih sredstava ili visini dodijeljenih sredstava.

 Prigovori se podnose Upravnom odjelu za društvene djelatnosti, a odluku po prigovoru, uzimajući sve činjenice donosi Povjerenstvo za prigovore.

1. Sva pitanja vezana uz Javni poziv mogu se postaviti elektroničkim putem, slanjem upita na adresu elektronske pošte: drustvene.djelatnosti@koprivnica.hr .

PROČELNICA:

Ana Mlinarić, dipl. soc. rad.